Babelscape/SREDFM huggingface dataset:
स्टीवन सीगल

स्टीवन फ़्रेडरिक सीगल (, जन्म १० अप्रैल १९५२) एक अमरीकी अभिनेता, लेखक, मार्शल आर्टिस्ट, गिटारवादक और सुरक्षा डेप्युटी शेरिफ है। ऐकिदो में ७वि वरीयता प्राप्त ब्लैक बेल्ट सीगल ने अपनी शुरुआत ऐकिडो प्रशिक्षक के रूप में जापान से की। वे जापान में ऐकिदो सिखाने वाले पहले बाहरी व्यक्ति बन गए। 

वे बाद में लॉस एंजिल्स, कैलिफोर्निया में आ गए जहां उन्हें अपने फ़िल्मी करियर की शुरुआत १९८८ में "अबव द लॉ" से की। १९९१ तक वे तिन सफल फ़िल्मों में कार्य कर चुके थे और "अंडर सेज" (१९९२) से वे और लोकप्रिय हो गए जिसमें उन्होंने नौसेना सील आतंकवाद-विरोधी विशेषज्ञ केसी रेबैक की भूमिका निभाई। इसके बाद "ऑन डेडली ग्राउंड" (१९९४, जिसका उन्होंने निर्देशन भी किया था) व "अंडर सेज २: डार्क टेरिटरी" (१९९५) सिनेमाघरों में असफल रही। ९० के मध्य में उन्होंने तिन सिनेमा फ़िल्मों व एक सीधा-वीडयो पर रिलीज़ फ़िल्म "द पेट्रियट" में कार्य किया। "एक्ज़िट वुन्ड्स" (२००१) और "हाफ़ पास्ट डेड" (२००२) के बाद से उनका करियर लगभग डीवीडी के लिए बनी कम बजट की फ़िल्मों पर ही सिकुड गया। १९९८ से २००९ के बिच वे ऐसी २२ फ़िल्मों में नज़र आए। ५९ की उम्र वे बड़े पर्दे पर २०१० में बनी फ़िल्म "मैचेट" में टोरेज़ के रूप में नज़र आए। २०११ के अनुसार वे फिलहाल वास्तविक कार्यक्रम "स्टीवेन सीगल: लॉमेन" में मशगुल है।

सीगल एक रिकॉर्डिंग कलाकार व गिटारवादक भी है और स्टीवन सीगल इंटरप्राइज़ के संस्थापक भी। इसके साठ ही वे एक पर्यावरणवादी, पशु अधिकार कार्यकर्ता और १४वे दलाई लामा तेंजिन ग्यात्सो और तिबतियाई स्वतंत्रता संग्राम के समर्थक भी है।
गरदेज़

गरदेज़ () पूर्वी अफ़्ग़ानिस्तान का एक शहर है। यह पकतिया प्रान्त की राजधानी भी है और पाकिस्तान की सीमा के नज़दीक है। गरदेज़ शहर की सन् २००८ में आबादी लगभग ७०,००० अनुमानित की गई थी, जिनमें से अधिकतर पश्तो-भाषी पठान थे। यह शहर एक बड़ी वादी में स्थित है जिसके उत्तर, पूर्व और पश्चिम में हिन्दु कुश के पर्वत हैं। यह शहर २,३०० मीटर की ऊँचाई पर है और गुफ़ाओं और सुरंगों वाले प्रसिद्ध तोरा बोरा इलाक़े के पास है। शहर से रूद-ए-गरदेज़ (यानि गरदेज़ नदी) निकलती है जो आब-ए-इस्तादा नामक झील में जाकर ख़त्म हो जाती है।

गरदेज़ ग़ज़नी से पाकिस्तान और काबुल से ख़ोस्त जाने वाले रास्तों के चौराहे पर स्थित है। इस वजह से यह पूर्वी अफ़्ग़ानिस्तान में व्यापार का केंद्र रहा है और इसने बहुत से आक्रामकों के हमले सहे हैं। दो हज़ार साल से भी अधिक पहले सिकंदर महान द्वारा आसपास की पहाड़ियों पर पहरे के लिए बनवाई गई पत्थर की चौकियाँ आज भी धीरे-धीरे टूट रहीं हैं। गरदेज़ के बीच में ऊँचाई पर बाला हिसार क़िला () है, जिसका मतलब 'ऊँचाई का क़िला' होता है।
सेंधा नमक

सेंधे नमक के [[क्रिस्टल]] का एक नमूना
[[पंजाब (पाकिस्तान)|पाकिस्तानी पंजाब]] में [[खेवड़ा नमक खान]] में यह नमक के पत्थर से घिरा कमरा [[मुग़ल साम्राज्य|मुग़ल ज़माने]] में खोदा गया था
सेंधा नमक, सैन्धव नमक, लाहौरी नमक या हैलाईट () सोडियम क्लोराइड (), यानि साधारण नमक, का क्रिस्टल पत्थर-जैसे रूप में मिलने वाला खनिज पदार्थ है। यह अक्सर रंगहीन या सफ़ेद होता है, हालांकि कभी-कभी अन्य पदार्थों की मौजूदगी से इसका रंग हल्का नीला, गाढ़ा नीला, जामुनी, गुलाबी, नारंगी, पीला या भूरा भी हो सकता है। भारतीय खाने में और चिकित्सा में हाज़मे के लिए इस्तेमाल होने वाला काला नमक भी एक प्रकार का सेंधा नमक होता है।
देववाद

thumb|260px|देववाद के एक समर्थक थॉमस चब्ब
देववाद या तटस्थेश्वरवाद (Deism) के अनुसार, सत्य की खोज में बुद्धि प्रमुख अस्त्र और अंतिम अधिकार है। ज्ञान के किसी भाग में भी बुद्धि के अधिकार से बड़ा कोई अन्य अधिकार विद्यमान नहीं। यह दावा धर्म और ज्ञानमीमांसा के क्षेत्रों में विशेष रूप में विवाद का विषय बनता रहा है।

ईसाई मत में धर्म की नींव विश्वास पर रखी गई है। जो सत्य ईश्वर की ओर से आविष्कृत हुए है, वे मान्य हैं, चाहे वे बुद्धि की पहुँच के बाहर हों, उसके प्रतिकूल भी हों। 18वीं शती में, इंग्लैंड में कुछ विचारकों ने धर्म को दैवी आविष्कार के बजाय मानव चिंतन की नींव पर खड़ा करने का यत्न किया। आरंभ में अलौकिक या प्रकृतिविरुद्ध सिद्धांत उनके आक्रमण के विषय बने। इसके बाद ऐसी घटनाओं की बारी आई, जिन्हें ऐतिहासिक खोज ने असत्य बताया; और अंत में कहा गया कि जिस जीवनव्यवस्था को ईसाइयत आदर्श व्यवस्था के रूप में उपस्थित करती है, वह स्वीकृति के योग्य नहीं। टोलैंड (John Toland), चब्ब (Thomas Chubb) और बोर्लिगब्रोक (Bolingbroke) बुद्धिवाद के इन तीनों स्वरूपों के प्रतिनिधि तथा प्रसारक थे।

ज्ञानमीमांसा में बुद्धिवाद और अनुभववाद का विरोध है। अनुभववाद के अनुसार, मनुष्य का मन एक कोरी तख्ती है, जिस पर अनेक प्रकार के बाह्य प्रभाव अंकित होते हैं। हमारा सारा ज्ञान बाहर से प्राप्त होता है। इसके विपरीत, बुद्धिवाद कहता है कि सारा ज्ञान अंदर से उपजता है। जो कुछ इंद्रियों के द्वारा प्राप्त होता है, उसे प्लेटो ने केवल "संमति" का पद दिया। बुद्धिवाद के अनुसार गणित सत्य ज्ञान का नमूना है। गणित की नींव लक्षणों और स्वयंसिद्ध धारणाओं पर होती है और ये दोनों मन की कृतियाँ हैं। आधुनिक काल में, डेकार्ट ने निर्मल और स्पष्ट प्रत्ययों को सत्य की कसौटी बताया। स्पिनोज़ा ने अपनी विख्यात पुस्तक "नीति" को रेखागणित का आकार दिया। वह कुछ परिभाषाओं और स्वत:सिद्ध धारणाओं से आरंभ करता है और प्रत्येक साध्य को उपयोगी उपपत्ति से प्रमाणित करता है।
सुलयमान पर्वत

thumb|230px|अंतरिक्ष से सुलयमान पर्वतों के एक अंश की तस्वीर
thumb|230px|इस तस्वीर में सुलयमान पर्वत नामांकित हैं
सुलयमान पर्वत या कोह-ए-सुलयमान (), जिन्हें केसई पर्वत () भी कहा जाता है, दक्षिणपूर्वी अफ़्ग़ानिस्तान और पश्चिमी पाकिस्तान के बलोचिस्तान प्रान्त के उत्तर भाग में स्थित एक प्रमुख पर्वत शृंखला है। अफ़्ग़ानिस्तान में यह ज़ाबुल, लोया पकतिया और कंदहार (उत्तर-पूर्वी भाग) क्षेत्रों में विस्तृत हैं। सुलयमन पर्वत ईरान के पठार का पूर्वी छोर हैं और भौगोलिक रूप से उसे भारतीय उपमहाद्वीप से विभाजित करते हैं। इस शृंखला के सबसे प्रसिद्ध शिखर बलोचिस्तान में स्थित ३,४८७ मीटर ऊँचा तख़्त​-ए-सुलयमान, ३,४४४ मीटर ऊँचा केसई ग़र और क्वेटा के पास स्थित ३,५७८ मीटर ऊँचा ज़रग़ुन ग़र हैं।

सुलयमान पर्वतों से उत्तर में हिन्दु कुश के ऊँचे और शुष्क इलाक़े हैं जहाँ अधिकतर ज़मीन २,००० मीटर से अधिक ऊँचाई पर है। इन पर्वतों और इस पठार से हिन्द महासागर से आने वाली नाम हवाएँ यहीं तक पहुँच पाती हैं और इस से आगे मध्य और दक्षिणी अफ़्ग़ानिस्तान का इलाका ख़ुश्क है। इसके विपरीत सुलयमान पर्वतों से पूर्व और दक्षिण का इलाक़े में सिन्धु नदी का नदीमुख (डेल्टा) है जहाँ अक्सर बाढ़ें आती हैं और हर जगह जंगली झाड़-घास फैली हुई है। सुलयमान शृंखला से क्षेत्र की दो मुख्य नदियाँ निकलती हैं - डोरी नदी और गोमल नदी।
मंगल टोही परिक्रमा यान

thumb|मंगल टोही परिक्रमा यान
मंगल टोही परिक्रमा यान (Mars Reconnaissance Orbiter (MRO)), नासा का एक बहुउद्देशीय अंतरिक्ष यान है जिसे कक्षा से मंगल के अन्वेषण और टोह के लिए रचा गया है। जैसे ही MRO ने कक्षा में प्रवेश किया यह, कक्षा में के या ग्रह पर के, पांच अन्य अंतरिक्ष यानों से जुड़ गया : मार्स ग्लोबल सर्वेयर, मार्स ओडिसी, मार्स एक्सप्रेस और दो ​​मार्स एक्सप्लोरेशन रोवर, यह मंगल के आसपास के क्षेत्र में सबसे अधिक अंतरिक्ष यान परिचालन के लिए एक कीर्तिमान है। इस ७२० मिलियन अमरीकी डॉलर के अंतरिक्ष यान को जेट प्रोपल्सन लेबोरेटरी के पर्यवेक्षण के अधीन लॉकहीड मार्टिन द्वारा बनाया गया था। यह १२ अगस्त २००५ को प्रक्षेपित किया गया और १० मार्च २००६ को इसने मंगल की कक्षा प्राप्त की। नवंबर २००६ में, पांच महीने की हवाई कलाबाजियों के बाद, इसने अपनी अंतिम विज्ञान कक्षा में प्रवेश किया और अपना प्राथमिक विज्ञान चरण शुरू किया।
रागिनी खन्ना

रागिनी खन्ना एक भारतीय टेलीविजन अभिनेत्री है। वे कई धारावाहिकों में कार्य कर चुकी है जिसकी शुरुआत उन्होंने "भास्कर भारती" और "राधा की बेटियां कुछ कर दिखाएंगी" से की। "ससुराल गेंदा फुल" में मुख्य भूमिका अदा करने के लिये जाती है जो स्टार प्लस पर प्रसारित किया जाता था। वे गोविंदा की भांजी और कृष्णा अभिषेक (कॉमेडी सर्कस) व टीवी अभिनेत्री सौम्या सेठ की ममेरी बहन है।
बैटलशिप

बैटलशिप () एक २०१२ में बनी अमेरिकी काल्पनिक विज्ञान पर आधारित नौसेना युद्ध फ़िल्म है जो बच्चों के खेल पर आधारित है जिसका निर्माण हास्ब्रो द्वारा किया गया है। यह वही कंपनी है जिन्होंने "ट्राँसफ़ॉर्मर्स" का निर्माण किया था। फ़िल्म को १८ मई २०१२ को रिलीज़ किया गया है।

*
सून वादी

thumb|230px|सून वादी में सोढी बाला गाँव
सून वादी () या सून सकेसर () पाकिस्तान के पंजाब प्रान्त के मध्य भाग में स्थित एक मशहूर वादी है। यह ख़ुशाब ज़िले से उत्तरपश्चिम में है और नौशेरा इस वादी का सबसे बड़ा शहर है। ५६ किमी लम्बी और १४ किमी चौड़ी सून वादी नमक कोह शृंखला में स्थित है और उस पर्वतमाला के सबसे ऊँचे पहाड़ सकेसर से शुरू होकर पधराड़ () गाँव तक चलती है।

इस वादी में बहुत से ख़ूबसूरत पानी के चश्मे, झीलें, झरने, जंगल और ताल-तालाब हैं। खबिक्की झील () और ऊछाली झील () सैलानियों में बहुत लोकप्रीय हैं - इनका पानी बहुत खारा होने से इनमें मछलियाँ तो नहीं हैं लेकिन इनपर बहुत से चिड़ियाँ सर्दियाँ गुज़ारने हर साल आती हैं। यहाँ कृषि भी जमकर होती है क्योंकि ज़मीन बहुत ही उपजाऊ है। सून वादी प्राचीनकाल में एक संस्कृति का घर होती थी। आधुनिक ज़माने में यहाँ आवान जाति के लोग बहुसंख्य हैं।
अंतरिक्ष अन्वेषण

thumb|सैटर्न V रॉकेट जिसका उपयोग अमेरिकी चंग्रमा अभियानों पर किया जाता है
अंतरिक्ष यात्रा या अंतरिक्ष अन्वेषण ब्रह्माण्ड की खोज और उसका अन्वेषण अंतरिक्ष की तकनीकों का उपयोग करके करने को कहते हैं। अंतरिक्ष का शारीरिक तौर पर अन्वेषण मानवीय अंतरिक्ष उड़ानों व रोबोटिक अंतरिक्ष यानो द्वारा किया जाता है।

हालाँकि खगोलविज्ञान के ज़रिए हम अंतरिक्ष में मौजूद वस्तुओं का निरिक्षण मानव इतिहास में लंबे समय से करते आ रहे हैं परन्तु २०वि सदी की शुरुआत में बड़े व कारगर रॉकेटों के कारण हमने अंतरिक्ष अन्वेषण को एक सत्य बना दिया है। अंतरिक्ष अन्वेषण में आधुकिन वैज्ञानिक अनुसन्धान, कई राष्ट्रों को एक जुट करना, मानवता का भविष्य में जीवित रहना पक्का करना और अन्य देशों के खिलाफ़ सैन्य व सैन्य तकनीकों का विकास करना शामिल है। कई बार अंतरिक्ष अन्वेषण पर अलग-अलग तरह से टिका की गई है।

अंतरिक्ष अन्वेषण का उपयोग शीत युद्ध जैसे कालों में अपना कौशल व वर्चस्व सिद्ध करने के लिए अक्सर होता आया है। अंतरिक्ष अन्वेषण की शुरुआत सोवियत संघ और अमेरिका के बिच शुरू हुई "अंतरिक्ष होड़" से हुई जब सोवियत संघ ने ४ अक्टूबर १९५७ को मानव-निर्मित पहली वस्तु, स्पुतनिक 1 पृथ्वी की कक्षा में प्रक्षेपित किया था और इसके बाद अमेरिकी अपोलो ११ अंतरिक्ष यान को चंद्रमा पर २० जुलाई १९६९ को उतारा गया था। इन दोनों घटनाओं को अपने काल की बड़ी उपलब्धि के रूप में देखा जाता है। सोवित अंतरिक्ष कार्यक्रम ने कई शुरूआती उपलब्धियां हासिल की जिनमे १९५७ में पहले जीवित प्राणी को कक्षा में भेजना, १९६१ में पहली मानवीय अंतरिक्ष उड़ान (यूरी गगारिन वोस्तोक 1 में), १९६५ में पहला अंतरिक्ष में कदम (एलेक्सी लेओनोव द्वारा), १९६६ में किसी बाह्य अंतरिक्ष वस्तु पर पहली स्वयंचलित लैंडिंग और १९७१ में पहला अंतरिक्ष स्टेशन (सल्यूट 1) भेजना शामिल है।

अन्वेषण व खोज के पहले २० वर्षों बाद एक-तरफा उड़ानों से ध्यान पुनः उपयोग में लाए जा सकने वाले स्रोतों की ओर मुड़ा जिनमे स्पेस शटल कार्यक्रम शामिल है और होड़ से मिलजुल कर काम करने पर केंद्रित हुआ जिसका परिणाम अंतर्राष्ट्रीय अंतरिक्ष स्टेशन (आईएसएस) है।

२००० में पीपल्स रिपब्लिक ऑफ़ चाइना ने एक सफल मानव अंतरिक्ष उड़ान कार्यक्रम की शुरुआत की। इसके साथ ही युओपीय संघ, जापान और भारत ने भी भविष्य में मानवी अंतरिक्ष मिशनों की योजना बनाई है। चीन, रूस, जापान और भारत ने २१वि सदी में चंद्रमा पर मानव अभियानों की शुरुआत ककी है और युओपीय संघ ने चंद्रमा और मंगल, दोनों पर मानव अभियानों की शुरुआत करने का निर्णय लिया है। १९९० के बाद से कई निजी कंपनियों ने अंतरिक्ष पर्यटन को बढ़ावा देना शुरू किया है और इसके बाद चंद्रमा का निजी अन्वेषण भी करने की मांग की है।
नमक कोह

thumb|240px|मियाँवाली ज़िले में नमक कोह का नज़ारा
नमक कोह के दुसरे सबसे ऊँचे पहाड़, [[टिल्ला जोगियाँ]] (यानि 'योगियों का टीला') पर [[हिन्दू]] मंदिर
नमक कोह या नमक सार या नमक पर्वत () पाकिस्तान के पंजाब प्रान्त के उत्तरी भाग में स्थित एक पर्वत शृंखला है। यह पहाड़ झेलम नदी से सिन्धु नदी तक, यानि सिंध-सागर दोआब कहलाने वाले क्षेत्र में, फैले हुए हैं। नमक कोह के पहाड़ों में सेंधे नमक के बहुत से भण्डार क़ैद हैं, जिनसे इस शृंखला का नाम पड़ा है। नमक कोह का सबसे ऊँचा पहाड़ १,५२२ मीटर ऊँचा सकेसर पर्वत () और दूसरा सबसे ऊँचा पहाड़ ९७५ मीटर ऊँचा टिल्ला जोगियाँ () है। यहाँ खबिक्की झील () और ऊछाली झील () जैसे सरोवर और सून सकेसर जैसी सुन्दर वादियाँ भी हैं जो हर साल पर्यटकों को सैर करने के लिए खेंचती हैं। इन पहाड़ियों में बहुत सी नमक की खाने भी हैं जिनसे नमक खोदकर निकाला जाता है। इन खानों में खेवड़ा नमक खान मशहूर है लेकिन वरचा, कालाबाग़ और मायो की खाने भी जानीमानी हैं। यहाँ का नमक हज़ारों सालों से पूरे उत्तरी भारतीय उपमहाद्वीप में भेजा जाता रहा है और इसका ज़िक्र राजा हर्षवर्धन के काल में आए चीनी धर्मयात्री ह्वेन त्सांग ने भी अपनी लिखाईयों में किया था।
पोठोहार

thumb|240px|अंतरिक्ष से खींची गई तस्वीर में पोठोहार पठार
पोठोहार या पोठवार () पूर्वोत्तरी पाकिस्तान का एक पठार क्षेत्र है जो उत्तरी पंजाब और आज़ाद कश्मीर में विस्तृत है। यह सिंध सागर दोआब में स्थित है, जो पूर्व में झेलम नदी से पश्चिम में सिन्धु नदी के बीच का इलाका है। इसे उत्तर में काला चिट्टा और मारगल्ला पर्वत शृंखलाएँ है और दक्षिण में नमक कोह शृंखला है। नमक कोह का १,५२२ मीटर ऊँचा सकेसर पर्वत () इसका सबसे ऊँचा पहाड़ है। यहाँ के लोग पंजाबी भाषा की पोठवारी और हिन्दको उपभाषाएँ बोलते हैं और कुछ लोग पश्तो भी बोलते हैं।

पोठोहार बहुत से पंजाबी हिन्दू और सिखों की भी पूर्वजभूमि है, मसलन 'अरोड़ा' का पारिवारिक नाम रखने वाले अक्सर मूल-रूप से पोठोहारी होते हैं। इस क्षेत्र में बहुत से मशहूर हिन्दू धार्मिक स्थल हैं, जिनमें शिवजी का प्रसिद्ध कटासराज मंदिर शामिल है। कहा जाता है कि सति कि मृत्यु पर जब शिव रोये तो उनके अश्रुओं का एक ताल राजस्थान में पुष्कर में बना और दूसरा पोठोहार में कटासराज में। कहा जाता है कि पांडव भी अपने अज्ञातवास के दौरान पोठोहार में रहे थे और युधिष्ठिर ने जिस ताल पर यक्ष प्रश्नों का उत्तर दिया था वह ताल भी इसी क्षेत्र में था।
डीप सी चैलेंजर

डीप सी चैलेंजर (DCV 1) एक 7.3 मीटर (24 फुट) गहराई में गोता लगाने वाली डाइविंग पनडुब्बी है जिसको चैलेंजर डीप जो पृथ्वी की सबसे गहरी जगह है, तक पहुँचने के लिए बनाया है। २६ मार्च २०१२ में, जेम्स कैमरून ने इसे अपने लक्ष्य तक पहुंचाया। चैलेंजर डीप तक पहुँचने वाले सबसे पहले व्यक्ति बने। डीसी चैलेंजरजर का अनुसंधान और डिजाइन कंपनी एचेरान, सिडनी, ऑस्ट्रेलिया ने किया। इसमें वैज्ञानिक नमूना उपकरण और उच्च परिभाषा वाले ३-डी कैमरे शामिल हैं। यह वंश की सतह से लगभग दो घंटे बाद सागर के गहरे बिंदु पर पहुंच गया। 310px|thumb|डीप सी चैलेंजर का रेखाचित्र
2012 ब्रिक्स शिखर सम्मेलन

2012 ब्रिक्स शिखर सम्मेलन, ब्रिक्स (पहले ब्रिक) देशों का चौथा वार्षिक शिखर सम्मेलन है, जिसमें इसके पाँच सदस्य राष्ट्रों ब्राजील, रूस, भारत, चीन और दक्षिण अफ्रीका के राष्ट्र या सरकार प्रमुखों ने भाग लिया। शिखर सम्मेलन का आयोजन भारत की राजधानी नई दिल्ली स्थित पाँच सितारा होटल ताज महल में 29 मार्च 2012 को किया गया था। यह पहला अवसर है जब भारत ने किसी ब्रिक्स शिखर सम्मेलन की मेजबानी की है। शिखर सम्मेलन का विषय था "वैश्विक सुरक्षा, स्थिरता और समृद्धि के लिए ब्रिक्स भागीदारी"। शिखर सम्मेलन में चर्चा का मुख्य विषय विकासशील देशों के लिए विश्व बैंक के समान एक ब्रिक्स बैंक का गठन करना था। शिखर सम्मेलन कड़ी सुरक्षा के बीच आयोजित किया गया था, लेकिन इसके बावजूद इसे कई विवादों का सामना करना पड़ा, जिनमें सबसे प्रमुख तिब्बतियों द्वारा चीन का विरोध किया जाना था।
खेवड़ा नमक खान

[[पंजाब (पाकिस्तान)|पाकिस्तानी पंजाब]] में खेवड़ा नमक खान में यह नमक के पत्थर से घिरा कमरा [[मुग़ल साम्राज्य|मुग़ल ज़माने]] में खोदा गया था
thumb|230px|खान के अन्दर नमक की ईंटों की बनी छोटी-सी मस्जिद
thumb|230px|खेवड़े के पत्थरीले नमक के बने कंदील (लैम्प)
बाहर से [[नमक कोह]] के पहाड़ों में खेवड़ा नमक खान का नज़ारा
खेवड़ा नमक खान () पाकिस्तान के पंजाब प्रान्त के झेलम ज़िले में राष्ट्रीय राजधानी इस्लामाबाद से १६० किमी दूर स्थित नमक की एक प्रसिद्ध खान है जहाँ से सदियों से सेंधा नमक खोदकर निकाला जा रहा है। यह नमक कोह (नमक पर्वतों) की निचली पहाड़ियों में स्थित हैं और भारतीय उपमहाद्वीप में नमक की सबसे पुरानी लगातार उत्पादन करती आ रही नमक की खानों में से हैं। इसमें सेंधे नमक का बहुत ही बड़ा भण्डार है जिसकी तादाद २२ करोड़ टन अनुमानित की गई है। हर साल इसमें से ४.६५ लाख टन निकाला जाता है और इस दर पर यह खान अभी और ५०० वर्षों तक नमक दे सकती है। यह दुनिया की दूसरी सबसे बड़ी नमक की खान मानी जाती है।

इस खान में पहाड़ के अन्दर सुरंगे कर के और नीचे की तरफ़ खोदकर नमक निकाला जाता है। नमक निकालते हुए ध्यान रखा जाता है कि केवल ५०% निकाला जाए और ५०% छोड़ दिया जाए जो खान के अन्दर पत्थरीली दीवारों और स्तंभों के रूप में खान के ढाँचे को सहारा दिए हुए है। खोदते हुए यहाँ बहुत से कमरे बन चुके हैं। अगर इसे एक इमारत के रूप में देखा जाए तो कुल मिलकर १९ मंजिलें हैं, जिनमें से ११ मंजिलें ज़मीन के नीचे बन चुकी हैं। सुरंगें पहाड़ के अन्दर ७३० मीटर (२,४०० फ़ुट) पहुँच चुकी हैं और अगर सभी सुरंगों की लम्बाई मिलाई जाए तो ४० किलोमीटर तक का रास्ता खोदा जा चुका है। यहाँ से निकलने वाले नमक का रंग सफ़ेद, गुलाबी और लाल है और कहीं-कहीं पर लाल और सफ़ेद रंगों की सुन्दर धारियाँ नज़र आती हैं।
आयापानेको

आयापानेको ("Nuumte Oote", सच्ची आवाज़) उत्तरी अमरीकी महाद्वीप के देश मेक्सिको के इलाके तबास्को में बोली जाने वाली एक भाषा का नाम है। ये एक अमरीकी-इंडियन जुबान है जो की मिक्स-ज़ोक नाम के भाषा-परिवार से सम्बन्द रखती है। पूरी दुनिया में आयापानेको बोलने वाले सिर्फ दो इंसान ज़िन्दा है। उन दोनों के नाम है : इसिदरो वलास्केस (69) और मानुवेल सेगोविया (70)। बरतानिया के अखबार द गार्डियन में 11 अप्रैल 2011 को छपी एक खबर के मुताबिक ये भाषा ख़त्म होने की कगार पर है। 

मेक्सिको के देसी भाषाओं के राष्ट्रीय इंस्टिट्यूट ने आयापानेको की सुरक्षा करने में दिलचस्पी ज़ाहिर की है। इस सरकारी इंस्टिट्यूट ने आने वाली नस्ल को ये भाषा सिखाने के लिए कई प्लान बनाए हैं। इन में से एक प्लान है क्लासें रखना जिन में श्री मान वलास्केस और सेगोविया बाकी लोगों को आयापानेको की शिक्षा देंगे। लेकिन पैसे की दिक्कत की वजह से क्लासें अभी तक शुरू नहीं हुईं हैं। 

इस के इलावा अमरीका
अंगूठाकार|मेक्सिको का झ्ंडा और इंडियाना विश्वविद्यालय के प्रोफेसर डेनिअल सुस्लक इस भाषा का पहिला शब्दकोश लिखा
 तेय़ार कर रहें हैं। उन के काम की सब से बड़ी मुश्किलों में से एक ये है कि श्री मान वलास्केस और सेगोविया किसी पुराने मसले कि वजह से आपस में बातचीत करने से इनकार करते हैं। इस के इलावा श्री मान वलास्केस और सेगोविया आयापानेको कि दो अलेदा बोलियाँ बोलते हैं। डेनिअल सुस्लक के शब्दकोश में दोनों शामिल होंगी।
सियाल

सियाल ( सियोल, सीयोल, सिहोल, सयाल, सियाल) राजस्थान, गुजरात, पंजाब, उत्तर प्रदेश और हिमाचल प्रदेश और पाकिस्तान में पाए जाने वाले जाटों का गोत्र है। यह जोहिया की एक शाखा हैं। 

पाकिस्तान के सियालकोट शहर का नाम उनके नाम पर रखा गया है।
स्प्रैटली द्वीप समूह

thumb|230px|स्प्रैटली द्वीप समूह का नक़्शा (अगर द्वीप पर किसी देश का क़ब्ज़ा है तो उसका ध्वज साथ दिखाया गया है)
स्प्रैटली द्वीप समूह () दक्षिणी चीन सागर में स्थित ७५० से अधिक रीफ़ों, समुद्र से बाहर उठने वाली चट्टानों, एटोलों और द्वीपों का एक द्वीप समूह है। इतू अबा () इसका सबसे बड़ा द्वीप है। यह फ़िलिपीन्ज़ और पूर्वी मलेशिया के तटों से आगे दक्षिणी वियतनाम की तरफ़ जाते हुए एक-तिहाई रस्ते पर मौजूद हैं। इनमें कुल मिलकर चार वर्ग किमी ज़मीन से भी कम क्षेत्रफल है और यह ४,२५,००० वर्ग किमी के समुद्री क्षेत्र पर फैले हुए हैं। वैसे तो इन छोटे-से द्वीपों-रीफ़ों पर कोई मनुष्य नहीं रहता और इनका ज़्यादा आर्थिक मूल्य नहीं है लेकिन यह जिस भी देश के अधीन होंगे उसकी समुद्री सीमा बहुत विस्तृत हो जाएगी और संयुक्त राष्ट्र की समुद्री क़ानून संधि के अंतर्गत उनके नीचे मिलने वाले खनिजों पर और उसमें मौजूद मछलियों पर उस देश के विशेष अधिकार बन जाएंगे। फ़ौजी दृष्टि से भी उस देश की नौसेना अधिक क्षेत्रफल पर सक्रीय हो सकेगी।

स्प्रैटली द्वीप समूह के इर्द-गिर्द के बहुत से देशों ने इन द्वीपों पर स्वामित्व होने का दावा किया है। वियतनाम, जनवादी गणतंत्र चीन, ताइवान, मलेशिया और फ़िलिपीन्ज़ ने लगभग ४५ टापुओं पर अपने फ़ौजी दस्ते भेजे हैं और इनमें आपसी तनाव बना रहता है। इनके नेता भी अख़बारों के ज़रिये इन द्वीपों के बारे में एक-दुसरे से तू-तू मैं-मैं करते रहते हैं। नन्हे ब्रुनेई देश ने यहाँ अपनी सेना तो नहीं भेजी लेकिन समुद्री क़ानून संधि के अंतर्गत यह स्प्रैटली समूह के दक्षिण-पूर्वी भाग को अपना आरक्षित आर्थिक क्षेत्र (ऍक्सक्लूसिव इकॉनॉमिक ज़ोन) बताता है।
सेक्स एंड द सिटी

सेक्स एंड द सिटी () एक अमेरिकी हास्य-ड्रामा टेलीविजन शृंखला है जिसकी रचना डेरेन स्टार ने की व निर्माण एचबीओ ने किया। इसका प्रसारण १९९८ से २००४ के बिच किया गया व इसके मुख्य प्रसारण में कुल चौरानवे प्रकरण थे। इसके छः साल के प्रसारण में इसे कई निर्मातओं, लेखकों व निर्देशकों का सहकार्य मिला जिनमे मुख्यतः माइकल पैट्रिक किंग की मदद उल्लेखनीय है।

न्यू यॉर्क शहर में घटित व चित्रित व कैंडेस बुश्नेल द्वारा लिखित इसी नाम के उपन्यास पर आधारित यह कार्यक्रम चार औरतों के समूह के जीवन पर प्रकाश डालता है, जिनमे से तिन अपनी तीस की उम्र व एक चालीस की उम्र की है, जो अपने अलग व्यवहार व बदलते सेक्स जीवन के बावजूद एक दूसरे से सारी बाते बांटती है। इसमें सराह जेसिका पार्कर, किम केत्रल, क्रिस्टिन डेविस और सिंथिया निक्सन मुख्य भूमिकाओं में है। यह शृंखला अनेक कहानियों के साठ सम्भोग, सम्भोग जनित बीमारियाँ, सुरक्षित सम्भोग व महिलाओं से सम्बंधित घटनाओं पर ध्यान देती है और मित्रता व रिश्तों के बिच अंतर को दर्शाती है।

इस शृंखला को काफ़ी सराहा गया है और इसके विषय व पात्रों की समीक्षा की गई है। इसके साथ ही इसे दो फ़िल्मों "सेक्स एंड द सिटी" (२००८) व उसका अगला भाग "सेक्स एंड द सिटी २" (२०१०) में परिवर्तित किया जा चूका है। अपने ५४ एमी पुरस्कार नामांकनो में से इसे ७ में, २४ गोल्डन ग्लोब पुरस्कार नामांकनो में से ८ में और ११ स्क्रीन एक्टर्स गिल्ड अवार्ड्स नामांकनो में से ३ में विजय प्राप्त हुई है।
अमेरिकन हॉरर स्टोरी

अमेरिकन हॉरर स्टोरी () अमेरिकी पद्यावली हॉरर-ड्रामा गल्प टेलीविज़न शृंखला है जिसका निर्माण रायन मर्फी और ब्रैड फॅलचक ने किया है। धारावाहिक का पहला सत्र हार्मन परिवार पर केन्द्रित है। परिवार में तीन सदस्य हैं: बॅन, विविएन और उनकी पुत्री वायलेट। परिवार विविएन के गर्भपात व बॅन के विवाहेतर संबंध के बाद नई शरुआत के लिए बोस्टन से लॉस एंजिल्स रहने चला जाता है। लॉस एंजिल्स में वे एक बहाल की हुई हवेली में रहने लगते हैं, इस तथ्य से अनजान कि घर उसके पूर्व निवासियों द्वारा प्रेतवाधित है।

शृंखला का संयुक्त राज्य अमेरिका में केबल टेलीविज़न चैनल FX पर प्रसारण होता है। इसका प्रीमियर अक्टूबर 5, 2011, को हुआ था और यह अपने छह सत्र पूरे कर चुकी है। अक्टूबर 2011 के अंत में FX ने घोषणा की थी कि शृंखला का दूसरे सत्र के लिए नवीकरण कर दिया गया है, व इसमें 13 प्रकरण होंगे जो बढ़ भी सकते हैं। दिसंबर 2011 में मर्फी ने अपनी दूसरे सत्र के लिए पात्रों और स्थान को बदलने की योजना की घोषणा की।

"अमेरिकन हॉरर स्टोरी" को टेलीविज़न आलोचकों और प्रशंसकों द्वारा सराहा गया था। कलाकारों की सामान्यतः सराहना की गई थी, विशेष रूप से जेसिका लैंग। शृंखला ने लगातार FX नॅटवर्क के लिए उच्च रेटिंग प्राप्त करीं, तथा अपने पहले सत्र के अंत के पश्चात यह वर्ष की सबसे बड़ी नई केबल शृंखला के रूप में उभरी।
समकालिक कक्षा

एक समकालिक कक्षा (synchronous orbit), वह एक कक्षा है जिसमें एक परिक्रमा करते हुए पिंड (आमतौर पर एक उपग्रह) की कक्षीय अवधि, उस पिंड की औसत घूर्णी अवधि के बराबर होती है जिसकी वह परिक्रमा कर रहा है (आमतौर पर एक ग्रह) और एक ही घुमाव की दिशा में जैसी उस पिंड की है।

श्रेणी:खगोलगतिकी
खत्री

खत्री () भारतीय उपमहाद्वीप के पश्चिमोत्तरी भाग में बसने वाली एक जाति है। मूल रूप से खत्री पंजाब (विशेषकर वो हिस्सा जो अब पाकिस्तानी पंजाब है) से हुआ करते थे लेकिन वह अब राजस्थान, जम्मू व कश्मीर, उत्तराखंड, उत्तर प्रदेश, हिमाचल प्रदेश, हरयाणा, बलोचिस्तान, सिंध, गुजरात, ख़ैबर-पख़्तूनख़्वा के इलाक़ों में भी पाए जाते हैं। दिल्ली के पंजाबी लोगों में इनकी आबादी पर्याप्त हैं। इनका मुख्य पेशा राज्य को सम्भालना तथा चालाना और युद्ध का नेतृत्व करना वे युद्ध करना होता है। ये जाति क्षत्रिय का अंग है। खत्री क्षत्रिय का अपभ्रंश रुप हैं। खत्री पंजाब की मुख्य जाति है जो हिन्दू हैं। कई ने सिख और इस्लाम को अपना लिया है। मुसलमान हो गए खत्री खोजा नाम से प्रसिद्ध है। ऐतिहासिक रूप से सभी सिख पंथ के सारे १० गुरु खत्री थे।

__विषय_जोड़ें_कड़ी__
एशियाई हाथी

एशियाई हाथी "ऍलिफ़स" प्रजाति की एकमात्र जीवित जाति है जो पश्चिम में भारत से लेकर पूर्व में बोर्नियो द्वीप तक पाया जाता है। इसकी तीन उपजातियाँ पहचानी जाती हैं —"ऍलिफ़स मॅक्सिमस मॅक्सिमस" श्रीलंका में, भारतीय हाथी ("ऍलिफ़स मॅक्सिमस इन्डिकस") एशियाई मुख्यभूमि में, तथा "ऍलिफ़स मॅक्सिमस सुमात्रेनस" इंडोनीशिया के सुमात्रा द्वीप में। एशिया में यह ज़मीन का सबसे बड़ा जीवित प्राणी है।
सन् १९८६ ई. से आइ.यू.सी.ऍन. ने इसे विलुप्तप्राय जाति की सूचि में डाला है क्योंकि पिछली तीन पीढ़ियों (क़रीब ६० से ७५ वर्ष) से इसकी आबादी में ५० प्रतिशत की गिरावट पायी गई है। यह जाति वस्तुतः आवासीय क्षेत्र की कमी, अधःपतन तथा विखण्डन का शिकार हुई है।सन् २००३ ई. में इसकी जंगली आबादी ४१,४१० तथा ५२,३४५ के बीच आंकी गई थी।
एशियाई हाथी दीर्घायु होते हैं; सबसे लम्बी आयु ८६ वर्ष की दर्ज की गई है।
सदियों से इस जानवर को दक्षिणी तथा दक्षिण पूर्वी एशिया में पालतू बनाया गया है तथा इसका विभिन्न प्रकार से उपयोग किया गया है। प्राचीन भारत में इसको घोड़ों की तरह सेना में प्रयोग किया जाता था। इसको धार्मिक जुलूसों में भी इसतेमाल किया जाता है। आधुनिक काल में इसे जंगल से पेड़ों के लट्ठे ढोने के काम में लाया जाता है। इसको पर्यटकों को, तथा राष्ट्रीय उद्यानों में सवारी कराने में भी इस्तेमाल किया जाता है।जंगली हाथियों को देखने के लिए विदेशी पर्यटक उन जगहों में आते हैं जहाँ उनके दिखने की सबसे ज़्यादा संभावना होती है;इससे राज्य को आमदनी भी होती है, लेकिन ऐसी जगहें ख़तरनाक होती हैं क्योंकि जंगली हाथी क़ाफ़ी आक्रामक होते हैं और मनुष्य की उपस्थिति में भगदड़ मचाते हैं जिससे खेती को क़ाफ़ी नुकसान होता है और ऐसी अवस्था में हाथी गाँवों में घुसकर जान-माल को नुकसान पहुँचाते हैं।
रिचर्ड डॉकिन्स

रिचर्ड डॉकिन्स (जन्म 26 मार्च 1941) एक ब्रिटिश क्रम-विकासवादी जीवविज्ञानी और लेखक हैं। 1995 से 2008 के दौरान वे ऑक्सफोर्ड विश्वविद्यालय में प्रफ़ेसर थे।

1976 में प्रकाशित हुई किताब "द सॅल्फ़िश जीन" ("स्वार्थी जीन") के ज़रिये उन्होंने जीन-केन्द्रित क्रम-विकास (gene-centred view of evolution) मत और "मीम" परिकल्पना को लोकप्रिय बनाया। इस किताब के अनुसार जीव-जंतु जीन को ज़िदा रखने का एक ज़रिया हैं। उदाहरण के लिए: एक माँ अपने बच्चों की सुरक्षा इसलिए करती है ताकि वह अपनी जीन ज़िन्दा रख सके।

रिचर्ड डॉकिन्स एक नास्तिक हैं और "भगवान ने दुनिया बनाई" मत के आलोचक के रूप में जाने जाते हैं। 2006 में प्रकाशित "द गॉड डिलुज़न" ("भगवान का भ्रम") में उन्होंने कहा है कि किसी दैवीय विश्व-निर्माता के अस्तित्व में विश्वास करना बेकार है और धार्मिक आस्था एक भ्रम मात्र है। जनवरी 2010 तक इस किताब के अंग्रेज़ी संस्करण की 2,000,000 से अधिक प्रतियाँ बेची जा चुकी हैं और 31 भाषाओं में इसके अनुवाद कियी जा चुके हैं।
ईश्वरी प्रसाद गुप्ता

ईश्वरी प्रसाद गुप्ता (जन्म : 5 फ़रवरी 1931, आरा, बिहार) 1958 बैच के अवकाशप्राप्त प्रशासनिक अधिकारी है जो भारत सरकार के गृह मंत्रालय में संयुक्त सचिव,त्रिपुरा के मुख्य सचिव एवं अंडमान निकोबार द्वीप समूह के उपराज्यपाल पद पर रह चुके हैं।

सरल एवं ईमानदार अधिकारियों में से एक गुप्ता जी समय-समय पर प्रशासनिक विषयों पर अपनी बेवाक राय समाचार पत्रों में पद पर रहते हुए भी व्यक्त करते रहे हैं। इस समय वे सपत्नीक अपने छोटे पुत्र विनोदकुमार गुप्ता के परिवार के साथ गुलमोहर इंक्लेव नई दिल्ली के एक साधारण से डी०डी०ए० फ्लैट में रह रहे हैं।
गुइ नदी

thumb|230px|इस नक़्शे में गुइ नदी देखी जा सकती है - यह उत्तर में गुइलिन शहर से शुरू होकर शुन नदी (Xun) के साथ मिलकर शी नदी (Xi) बनाती है
गुइ जिआंग या गुइ () दक्षिणी चीन के गुआंगशी प्रांत में बहने वाली एक नदी है जो शी नदी () की एक उपनदी है। गुइ नदी पिंगले ज़िले () में ली नदी और अन्य छोटे झरनों के मिल जाने से बनती है। वूझोऊ शहर () के पास यह शुन नदी () में विलय करने के बाद शी नदी कहलाती है। कश्तियाँ ली नदी, गुइ नदी, शी नदी और फिर मोती नदी से होती हुई दक्षिण चीन सागर तक जा सकती हैं।
टोफ़ू

[[चीन]] के [[हाइनान]] प्रान्त के [[हाइकोऊ]] शहर में बिकता हुआ टोफ़ू

टोफू () या सोया दही () सोया दूध को जमाकर उसके दही को पनीर जैसे टुकड़ों को पिचकार बनाए गए खाने का नाम होता है। टोफ़ू कई प्रकार के होते हैं - सख़्त या मुलायम, पीले या सफ़ेद, नमकीन या मीठे। इन्हें पनीर की तरह अलग-अलग व्यंजनों में मिलाया जा सकता है और तला-भुना जा सकता है। टोफ़ू का आविष्कार प्राचीन चीन में हुआ और इसका श्रेय हान राजवंश के लिऊ अन () नामक राजकुमार को दिया जाता है। टोफ़ू में लोहा और प्रोटीन बहुत होता है और पनीर की तुलना में इसमें कम कैलोरी होती हैं। दूध न पचा पाने वाले लोगों के लिए यह पनीर की जगह ले सकता है। फिर भी कहा गया है कि इसका सेवन संतुलित मात्र में ही करना चाहिए।
सिमोन पेग्ग

सिमोन पेग्ग () (जन्म सिमोन जॉन बकिंघम; १४ फ़रवरी १९७०) एक अंग्रेज़ अभिनेता, हास्य कलाकार, फ़िल्म निर्माता व निर्देशक है। उन्होंने "स्टार ट्रेक" में स्कॉटी की व "मिशन: इम्पॉसिबल III" और "मिशन: इम्पॉसिबल - गोस्ट प्रोटोकॉल" में बेंजी डन की भूमिका निभाई है। इसके साथ ही उन्होंने "द एडवेंचर्स ऑफ़ टिनटिन" में थोम्पसंस को आवाज़ दी है।
बेई नदी

thumb|230px|मोती नदी मंडल का नक़्शा, जिसमें बेई नदी (Bei) देखी जा सकती है
thumb|230px|बेई नदी पर बाईमियाओ पुल
बेई नदी या बेई जिआंग () दक्षिणी चीन की एक नदी है जो प्रसिद्ध मोती नदी की उत्तरी उपनदी है। चीनी भाषा में 'बेई' () का मतलब 'उत्तरी' और 'जिआंग' () का मतलब 'नदी' होता है। यह उत्तरी गुआंगदोंग प्रांत में एक ६३ किमी लम्बी नदी है जो मोती नदीमुख मंडल में पहुँचकर अपना पानी दक्षिण चीन सागर में भेज देती है। मोती नदी की अन्य दो मुख्य उपनदियाँ शी नदी (, यानि 'पश्चिमी नदी') और दोंग नदी (, यानि 'पूर्वी नदी') हैं।
मोती नदी

thumb|230px|मोती नदी मंडल का नक़्शा
मोती नदी या झू नदी () दक्षिणी चीन की एक मुख्य नदी है जिसका एक विस्तृत उपनदियों का मंडल है और दक्षिण चीन सागर के साथ एक बड़ा नदीमुख (डेल्टा) क्षेत्र है। इसमें तीन नदियाँ - शी नदी (, यानि 'पश्चिमी नदी'), बेई नदी (, यानि 'उत्तरी नदी') और दोंग नदी (, यानि 'पूर्वी नदी') - मिलकर नदीमुख बनती हैं, इसलिए इन्हें एक ही मोती नदी मंडल का हिस्सा मन जाता है। अगर शी नदी के सुदूर छोर से समुद्र तक की लम्बाई देखी जाए तो मोती नदी २,४०० किमी लम्बी है, जो इसे यांग्त्से नदी और पीली नदी (उर्फ़ ह्वांग हो) के बाद चीन की तीसरी सबसे लम्बी नदी बना देती है। मोती नदी का कुल जलसम्भर क्षेत्रफल ४,०९,४८० वर्ग किमी है जो अधिकतर चीन में है लेकिन जिसका एक अंश उत्तरी वियतनाम में भी आता है। ग्वांगझोउ शहर से गुज़रते हुए इस नदी के नीचे मोती के रंग वाले असंख्य शंख पड़े नज़र आते हैं, जिस से इसका नाम 'मोती नदी' पड़ा है। इस नदी मंडल के इर्द-गिर्द भारी आबादी, उद्योग और जल-यातायात की वजह से इस नदीमुख का पानी बहुत प्रदूषित है।
नाननींग

thumb|220px|नाननींग का एक नज़ारा
[[चीन]] के दक्षिणी [[गुआंगशी|गुआंगशी प्रान्त]] में नाननींग (पीले रंग वाला विभाग)
नाननींग () जनवादी गणराज्य चीन के दक्षिण में स्थित गुआंगशी प्रांत की राजधानी और सबसे बड़ा शहर है। यह उस प्रान्त के मध्य भाग में योंग नदी () के किनारे स्थित है जो शी नदी की एक मुख्य उपनदी है। नाननींग को 'हरा शहर' भी कहा जाता है क्योंकि यह वृक्ष-पौधों से हराभरा है। चीनी भाषा में 'नान नींग' का मतलब 'दक्षिणी शान्ति' है। चीन की प्रशासन प्रणाली में नाननींग एक विभाग-स्तरीय शहर का दर्जा रखता है। नाननींग वियतनाम की सीमा से सिर्फ़ १६० किमी दूर है इसलिए बहुत से पर्यटक वियतनाम से आते-जाते इस शहर से गुज़रते हैं।
द राइम ऑफ़ द एन्शियंट मेरिनर

thumb|द मेरिनर एक तूफ़ान के दौरान. गुस्ताव डोर द्वारा लकड़ी में चित्रित चित्र.
द राइम ऑफ़ द एन्शियंट मेरिनर () अंग्रेज़ी कवि सैम्युअल टेलर कॉलरिज द्वारा लिखित सबसे लंबी कविता है जिसे १७९७-९८ के बीच लिखा और "लिरिकल बैलाड्स" के प्रथम संस्करण में १७९८ में प्रकाशित किया गया था।

श्रेणी:कविताएँ
शी नदी

thumb|230px|मोती नदी मंडल का नक़्शा, जिसमें शी नदी (Xi) देखी जा सकती है
thumb|230px|झाओचिंग में शी नदी (शी जिआंग)
शी नदी या शी जिआंग () दक्षिणी चीन की एक नदी है जो प्रसिद्ध मोती नदी की पश्चिमी उपनदी है। चीनी भाषा में 'शी' () का मतलब 'पश्चिमी' और 'जिआंग' () का मतलब 'नदी' होता है। यह गुआंगशी प्रांत के वूझोऊ () शहर में गुइ नदी और शुन नदी के विलय से बनती है और पूर्व में गुआंगदोंग प्रांत से गुज़रकर मोती नदीमुख मंडल में पहुँचकर अपना पानी दक्षिण चीन सागर में भेज देती है। मोती नदी की अन्य दो मुख्य उपनदियाँ बेई नदी (, यानि 'उत्तरी नदी') और दोंग नदी (, यानि 'पूर्वी नदी') हैं, लेकिन इन तीनों में शी नदी ही सबसे लम्बी है। शी नदी मंडल की कुल लम्बाई २,१९७ किमी है और इसमें पानी के बहाव की तादाद चीन की सभी नदियों में सिर्फ़ यांग्त्से नदी के बाद दूसरे स्थान पर है। शी नदी की पूरी लम्बाई पर किश्तियाँ चल सकती हैं और यह सागर से काफ़ी दूर तक दक्षिणी चीन के अन्दर जल-यातायात का एक महत्वपूर्ण मार्ग है।
पुरानी तुर्की भाषा

पुरानी तुर्की भाषा में लिखे [[बिलगे ख़ागान]] के शिलालेखों की एक नक़ल जो तुर्की के ग़ाज़ी विश्वविद्यालय में रखी है
पुरानी तुर्की भाषा (), जिसे ओरख़ोन तुर्की () और पुरानी उईग़ुर () भी कहते हैं, तुर्की भाषाओँ का सबसे पुराना प्रमाणित रूप है। यह ७वीं से १३वीं सदी ईसवी के गोएकतुर्क () और उईग़ुर लिखाइयों में मिलता है। यह तुर्की भाषाओँ में दक्षिणपूर्वी शाखा की सदस्य मानी जाती है जिसकी आधुनिक सदस्य उईग़ुर भाषा और चग़ताई भाषा हैं। यह बहुत सी लिपियों में लिखी जाती थी, जैसे की रूनी लिपि से देखने में मिलने वाली पुरानी तुर्की लिपि, भारत से उत्पन्न हुई ब्राह्मी लिपि, सोग़्दा से मिली एक लिपि से विकसित हुई प्राचीन उईग़ुर लिपि, इत्यादि।
रूनी लिपि

thumb|240px|डेनमार्क के राष्ट्रीय संग्रहालय में रखी विमोस कंघी () 160 ई के आसपास बनी थी और उसपर सबसे पुरानी ज्ञात रूनी लिखाई हैं
रूनी वर्णमालाएँ () प्राचीनकालीन यूरोप में कुछ जर्मैनी भाषाओं के लिए इस्तेमाल होने वाली वर्णमालाओं को कहा जाता था जो 'रून' () नामक अक्षर प्रयोग करती थीं। समय के साथ जैसे-जैसे यूरोप में ईसाईकरण हुआ और लातिनी भाषा धार्मिक भाषा बन गई तो इन भाषाओं ने रोमन लिपि को अपना लिया और रूनी लिपियों का प्रयोग घटता गया। स्कैंडिनेविया में इस्तेमाल होने वाली रूनी लिपियों को फ़ुथ़ार्क () कहा जाता था क्योंकि इनके पहले छह अक्षरों की ध्वनियाँ 'फ़' (), 'उ' (), 'थ़' (), 'अ' (), 'र' () और 'क' () थीं। इसमें 'थ़' कि ध्वनि पर ध्यान दें क्योंकि यह बिना बिंदु वाले 'थ' से ज़रा अलग है। पुरानी अंग्रेज़ी में कुछ ध्वनियाँ बदल जाने से इन वर्णमालाओं को फ़ुथ़ोर्क () कहा जाता था।

सबसे प्राचीन रूनी लिखाईयाँ सन् 150 ईसवी के आसपास शिलाओं और अन्य वस्तुओं पर मिलती हैं। जैसे-जैसे ईसाई धर्म फैला उत्तरी यूरोप की यह प्राचीन लिपियाँ मरती गई। 700 ईसवी तक यह मध्य यूरोप में ख़त्म हो चुकी थीं और 1100 ईसवी तक यह उत्तरी यूरोप में समाप्त हो गई। फिर भी जहाँ-तहाँ इनका प्रयोग जारी रहा, जैसे कि तस्वीरों में सजावट के लिए या कैलेंडरों पर।
पुरानी तुर्की लिपि

[[किज़िल]] में पुरानी तुर्की लिपि में तराशा हुआ एक शिलालेख
thumb|230px|विल्हेल्म तोमसेन द्वारा बनाई पुरानी तुर्की लिपि के वर्णों की फ़हरिस्त
पुरानी तुर्की लिपि (), जिसे ओरख़ोन लिपि (), ओरख़ोन-येनिसेय लिपि () और गोएकतुर्क लिपि () भी कहते हैं, गोएकतुर्क और अन्य तुर्की-भाषी ख़ानतों द्वारा पुरानी तुर्की भाषा को लिखने के लिए ८वीं से लेकर १०वीं सदी तक प्रयोग होने वाली एक वर्णमाला थी। इसे कभी-कभी रूनीनुमा तुर्की लिपि () भी कहते हैं क्योंकि दिखने में यह यूरोप की जर्मैनी भाषाएँ लिखने के लिए प्रयोग होने वाली रूनी लिपि जैसी थी, हालांकि इन दोनों लिपियों का वैसे कोई वास्तविक सम्बन्ध नहीं है। पुरानी तुर्की लिपि उर्दू और अरबी-फ़ारसी लिपि की तरह दाएँ से बाएँ पढ़ी जाती थी।
विधि स्नातक

thumb|295x295px|सर विलियम ब्लैक्स्टॉन, अंग्रेज़ी साधारण क़ानून के सर्वप्रथम व्याख्याता

विधि में स्नातक, एलएल॰बी॰ क़ानून या विधि विषय की स्नातक उपाधि का नाम है। असल में विधि स्नातक जैसा कि नाम से ज़ाहिर है, एक स्नातक (bachelor) के दर्जा का शैक्षिक प्रमाणपत्र है जिसको लातीनी में "LLB" भी कहा जाता है और इसका मुकम्मल नाम "Legum Baccalaureus" है।

संक्षेप एलएल॰बी॰ में लातीनी अक्षर एल॰ को दो बार (LL) लिखने की वजह यह है कि लातीनी ज़बान में यह दर्जा विभिन्न क़ानूनों का वर्नण करता है न कि सिर्फ़ कोई एक क़ानून, इसलिए इसके मुकम्मल नाम में सिर्फ़ "Legum" (लातीनी में क़ानून, "lex" का बहुवचन रूप) लिखा जाता है। 

यह उपाधि सभी अंग्रेज़ी साधारण क़ानून देशों में उपलब्ध है। जबकि अमेरिका में इसे "डॉक्टर ऑफ़ जूरिस्टप्रूडंस" (Juris Doctor, न्यायशास्त्र में विद्वान), संक्षेप में JD, कहलाया जाता है।
विज्ञान स्नातकोत्तर

विज्ञान स्नातकोत्तर (अंग्रेज़ी:"मास्टर्स ऑफ साईंस", "लघु" :एम॰एससी॰, एमएससी]) विज्ञान में स्नातकोत्तर उपाधि होती है। यह विज्ञान के विभिन्न विषयों जैसे भौतिकी, रसायन अथवा गणित सहित सामाजिक विज्ञान जैसे राजनीति विज्ञान आदि में १६वीं की परीक्षा उत्तीर्ण करने के उपरान्त दी जाने वाली एक स्नातकोत्तर (परास्नातक) उपाधि या मास्टर्स डिग्री का नाम है।

श्रेणी:शैक्षणिक उपाधियाँ
श्रेणी:स्नातकोत्तर उपाधि
नेतरहाट विद्यालय

right|thumb|300px|नेतरहाट विद्यालय का मुख्य भवन
नेतरहाट विद्यालय भारत के झारखण्ड राज्य में राँची के निकट नेतरहाट (160 किमी)नामक स्थान पर स्थित एक सुप्रसिद्ध आवासीय विद्यालय है। अपनी स्थापना से ही, पहले बिहार राज्य में और अब झारखण्ड राज्य के शिक्षा बोर्डों की परीक्षा में प्रथम दस स्थान पाने वाले अधिकांश विद्यार्थी इसी विद्यालय के रहते रहे हैं। सन् २००० में बिहार से झारखण्ड राज्य के निर्माण के बाद अब यह झारखण्ड शिक्षा परिषद के अन्तर्गत आता है। राज्य शिक्षा बोर्ड की परीक्षा के अलावा इस विद्यालय के विद्यार्थी क्षेत्रीय गणित ओलम्पियाड, राष्ट्रीय प्रतिभा खोज परीक्षा (NTSE) आदि में भी सदा अग्रणी रहते हैं। 

इस विद्यालय की स्‍थापना नवम्‍बर 1954 में हुई थी। राज्‍य सरकार द्वारा स्‍थापित और गुरुकुल की तर्ज पर बने इस स्‍कूल में अभी भी प्रतियोगिता परीक्षा के आधार पर प्रवेश मिलता है। यहाँ 10 -12 आयुवर्ग के बच्चों को प्रवेश दिया जाता है और लड़कों को उच्चतर माध्यमिक परीक्षा के लिए तैयार किया जाता है। अभी भी छात्र के आय के हिसाब से ही इस विद्यालय में फीस ली जाती है। इस विद्यालय में शिक्षा का माध्यम हिन्‍दी है। विषय के रूप में अंग्रेजी और संस्कृत भी पढ़ाए जाते हैं। यहाँ के छात्रों ने अनेकानेक क्षेत्रों में इस विद्यालय की कीर्ति-पताका लहरायी है। कई शीर्ष के नौकरशाह और टेक्नोक्रेट इसी विद्यालय से पढ़ कर निकले हैं।
पश्चिमी शिया

thumb|230px|सन् ११११ ईसवी में पश्चिमी शिया राजवंश का क्षेत्र (हरे रंग में)
तान्गूत सरकार द्वारा जारी यह [[कांसा|कांसे]] के अधिकारपत्र धारक को 'घोड़े जलाने' (यानि आपातकाल में सरकारी घोड़े तेज़ी से दोड़ाकर थका डालने) की अनुमति देते थे
पश्चिमी शिया राजवंश () जिसे तान्गूत साम्राज्य () भी कहा जाता है पूर्वी एशिया का एक साम्राज्य था जो आधुनिक चीन के निंगशिया, गांसू, उत्तरी शान्शी, पूर्वोत्तरी शिनजियांग, दक्षिण-पश्चिमी भीतरी मंगोलिया और दक्षिणी मंगोलिया पर सन् १०३८ से १२२७ ईसवी तक विस्तृत था। तान्गूत लोग तिब्बती लोगों से सम्बंधित माने जाते हैं और उन्होंने चीनी लोगों का पड़ोसी होने के बावजूद चीनी संस्कृति नहीं अपनाई। तिब्बती और तान्गूत लोग इस साम्राज्य को मिन्याक साम्राज्य () बुलाते थे। तान्गुतों ने कला, संगीत, साहित्य और भवन-निर्माण में बहुत तरक्की की थी। सैन्य क्षेत्र में भी वे सबल थे - वे शक्तिशाली लियाओ राजवंश, सोंग राजवंश और जिन राजवंश (१११५–१२३४) का पड़ोसी होते हुए भी डट सके क्योंकि उनका फ़ौजी बन्दोबस्त बढ़िया था। रथी, धनुर्धर, पैदल सिपाही, ऊँटों पर लदी तोपें और जल-थल दोनों पर जूझने को तैयार टुकड़ियाँ सभी उनकी सेना का अंग थीं और एक-साथ आयोजित तरीक़े से लड़ना जानती थीं।

इन सब के बावजूद, आगे चलकर तान्गूत साम्राज्य पर युआन राजवंश स्थापित करने वाले मंगोल लोगों के घातक हमले हुए जिसमें तान्गूतों के बहुत से लिखित दस्तावेज़ और अधिकतर इमारतें ध्वस्त हो गई। इस कारणवश तान्गूतों पर अनुसन्धान कर रहे इतिहासकारों और भाषावैज्ञानिकों को काफ़ी दिक्क़तें होती हैं और इस साम्राज्य और उसके संस्थापकों के बारे में बहुत से प्रश्न हैं जिनपर कभी न अंत होने वाले विवाद जारी रहते हैं।
प्लैनम ऑस्ट्राले

right|thumb|200px|प्लैनम ऑस्ट्राले, मार्स ग्लोबल सर्वेयर द्वारा लिया गया I
प्लैनम ऑस्ट्राले (Planum Australe) (लैटिन: "दक्षिणी मैदान"), मंगल ग्रह पर एक दक्षिणी ध्रुवीय मैदान है | यह लगभग ७५° दक्षिण की ओर फैला हुआ है और ८३.९° द० १६०.०° पू० पर केंद्रित है | इस क्षेत्र के भूविज्ञान का अन्वेषण नासा के विफल अभियान मार्स पोलर लैंडर द्वारा होना था | जिसने मंगल के वातावरण में प्रवेश करने के साथ ही संपर्क खो दिया |
सिनस मेरिडियन

thumb|यह छवि टेरा मेरिडियन में एक चापाकार टीले को दिखा रही है I
सिनस मेरिडियन (Sinus Meridiani), मंगल ग्रह पर एक एल्बिडो आकृति के लिए एक आकृतीय नाम है जो उस ग्रह की भूमध्य रेखा के बिलकुल दक्षिण पर पूरब-पश्चिम फैला हुआ है | इसे फ्रांसीसी खगोलशास्त्री केमिली फ्लंमारियन द्वारा १८७० के दशक के आखिर में नामित किया गया था | इसका व्यास १६२२ कि॰मी॰ है और केंद्र ७.१२° द० ४.०° पू० पर स्थित है |
हेशी गलियारा

इस नक़्शे में चीन का आधुनिक [[गांसू|गांसू प्रांत]] लाल रंग में है; इस प्रांत के मध्य और पश्चिमी हिस्से ऐतिहासिक हेशी गलियारे के हिस्से थे
हेशी गलियारा या गांसू गलियारा () आधुनिक चीन के गांसू प्रांत में स्थित एक ऐतिहासिक मार्ग है जो उत्तरी रेशम मार्ग में उत्तरी चीन को तारिम द्रोणी और मध्य एशिया से जोड़ता था। इस मार्ग के दक्षिण में बहुत ऊँचा और वीरान तिब्बत का पठार है और इसके उत्तर में गोबी रेगिस्तान और फिर मंगोलिया के इस क्षेत्र के शुष्क पहाड़ हैं। इस गलियारे में एक के बाद एक नख़लिस्तानों (ओएसिस) की कड़ियाँ मिलती हैं जहाँ छोटे-छोटे क़स्बे हुआ करते थे। यहाँ से गुज़रते व्यापारी और अन्य यात्री इन जगहों पर अपने और अपने घोड़े-ऊँटों के लिए दाना-पानी प्राप्त करते थे और ठहर भी सकते थे।

हेशी गलियारे से पश्चिम की और जाने पर रेशम मार्ग तीन उपमार्गों में बंट जाता है - एक राह उत्तर में तियान शान के पर्वतों की ओर और उस से पार आधुनिक किरगिज़स्तान जाती है और बाक़ी दो राहें तारिम द्रोणी के दो तरफ़ जाती हैं। हेशी गलियारे की पूर्वी तरफ़ लान्झू शहर के बाहर के पहाड़ हैं जहाँ से गुज़रकर पूर्व में वेई नदी () की घाटी और चीन पहुँचा जाता था।
उत्तरी रेशम मार्ग

[[टकलामकान|टकलामकान रेगिस्तान]]
उत्तरी रेशम मार्ग () वर्तमान जनवादी गणतंत्र चीन के उत्तरी क्षेत्र में स्थित एक ऐतिहासिक मार्ग है जो चीन की प्राचीन राजधानी शिआन से पश्चिम की ओर जाते हुए टकलामकान रेगिस्तान से उत्तर निकलकर मध्य एशिया के प्राचीन बैक्ट्रिया और पार्थिया राज्य और फिर और भी आगे ईरान और प्राचीन रोम पहुँचता था। यह मशहूर रेशम मार्ग की उत्तरतम शाखा है और इसपर हज़ारों सालों से चीन और मध्य एशिया के बीच व्यापारिक, फ़ौजी और सांस्कृतिक गतिविधियाँ होती रहीं हैं। पहली सहस्राब्दी (यानि हज़ार साल) ईसापूर्व में चीन के हान राजवंश ने इस मार्ग को चीनी व्यापारियों और सैनिकों के लिए सुरक्षित बनाने के लिए यहाँ पर सक्रीय जातियों के खिलाफ़ बहुत अभियान चलाए जिस से इस मार्ग का प्रयोग और विस्तृत हुआ। चीनी सम्राटों ने विशेषकर शियोंगनु लोगों के प्रभाव को कम करने के बहुत प्रयास किये।
बेन किंग्सले

सर बेन किंग्सले () (जन्म कृष्ण पंडित भांजी; ३१ दिसम्बर १९४३) एक अंग्रेज़ अभिनेता है जिन्हें अकादमी पुरस्कार, बाफ्टा, गोल्डन ग्लोब पुरस्कार और स्क्रीन एक्टर्स गिल्ड अवार्ड्स से नवाज़ा जा चूका है। वे १९९८ में बनी फ़िल्म "गाँधी" में मोहनदास गाँधी की भूमिका के लिए जाने जाते है जिसके लिए उन्हें सर्वश्रेष्ठ अभिनेता का अकादमी पुरस्कार प्रदान किया गया था। उन्होंने "शिंडलर्स लिस्ट" (१९९३), "सेक्सी बिस्ट" (२०००), "हाउस ऑफ़ सैंड एंड फोग" (२००३) और "ह्यूगो" (२०११) जैसी फ़िल्मों में भी अभिनय किया है।
झाकरी

[[कालिंपोंग]] ज़िले का एक झाकरी
झाकरी () भारत के सिक्किम राज्य और दार्जिलिंग ज़िले में स्थानीय ओझाओं को कहा जाता है जो हिन्दू, तिब्बती बौद्ध, मून और बोन प्रथाओं के मिश्रित रीति-रिवाजों का पालन करते हैं। यह लिम्बू, खाम्बू, सुनवर, शेरपा, कामी, तामांग, गुरुंग और लेपचा समुदायों में पाए जाते हैं। इन ओझाओं की विवाहों, अंतिम-संस्कारों, फ़सल के कटने वाले समारोहों और बिमारी की चिकित्सा में होने वाली रीतियों में भूमिका होती है। जंगलों में रहने वाले झाकरियों को बन झाकरी कहा जाता है। इस क्षेत्र के पारम्परिक समाजों में माना जाता है कि ऐसे झाकरियों के पास कुछ विशेष शक्तियाँ होती हैं।
सीरियाई भाषा

सीरियाई कभी पूरे [[उर्वर अर्धचन्द्र]] में बोली जाती थी लेकिन अब केवल कुछ इक्के-दुक्के इलाक़ों में ही समझी जाती है
सीरियाई () आरामाई भाषा की एक उपभाषा है जो किसी ज़माने में मध्य पूर्व में उर्वर अर्धचंद्र (फ़र्टाइल क्रॅसॅन्ट) के अधिकतर इलाक़े में बोली जाती थी। इसके एक जीवित भाषा के रूप के बोले जाने के अंत के ५०० साल बाद भी यह पहली सदी ईसवी में एक लिखित भाषा के रूप में उभरी और इस क्षेत्र में चौथी से आठवीं शताब्दी तक साहित्य और धर्म की एक महत्वपूर्ण भाषा बन गई। इस काल में सीरियाई इसाई धर्म और संस्कृति जहाँ-जहाँ भी फैली यह भाषा वहाँ पहुँच गई। इसमें भारत का केरल राज्य और पूर्वी चीन शामिल थे। अरबों और कुछ हद तक ईरानियों द्वारा भी, इस भाषा का प्रयोग धर्म से असम्बंधित ज्ञान को फैलाने में भी किया गया। आठवी सदी ईसवी के बाद इस्लाम के आने से इस क्षेत्र में अरबी भाषा का प्रभाव बढ़ा और सीरियाई का प्रयोग ख़त्म होने लगा। भाषावैज्ञानिकों का मानना है कि सीरियाई का अरबी भाषा के विकास पर भी गहरा असर पड़ा। सीरियाई भाषा को सीरियाई वर्णमाला के प्रयोग से लिखा जाता है जो आरामाई लिपि से विकसित हुई थी।
टोटम प्रथा

[[कनाडा]] में टोटम खम्बे
गणचिह्नवाद या टोटम प्रथा () किसी समाज के उस विश्वास को कहतें हैं जिसमें मनुष्यों का किसी जानवर, वृक्ष, पौधे या अन्य आत्मा से सम्बन्ध माना जाए। 'टोटम' शब्द ओजिब्वे () नामक मूल अमेरिकी आदिवासी क़बीले की भाषा के 'ओतोतेमन' () से लिया गया है, जिसका मतलब 'अपना भाई/बहन रिश्तेदार' है। इसका मूल शब्द 'ओते' () है जिसका अर्थ एक ही माँ के जन्में भाई-बहन हैं जिनमें ख़ून का रिश्ता है और जो एक-दूसरे से विवाह नहीं कर सकते। अक्सर टोटम वाले जानवर या वृक्ष का उसे मानने वाले क़बीले के साथ विशेष सम्बन्ध माना जाता है और उसे मारना या हानि पहुँचाना वर्जित होता है, या फिर उसे किसी विशेष अवसर पर या विशेष विधि से ही मारा जा सकता है। कबीले के लोग अक्सर उसे क़बीले की चिह्नों में भी शामिल कर लेते हैं, मसलन मूल अमेरिकी आदिवासी अक्सर टोटम खम्बों में इन्हें प्रदर्शित करते थे।

भारत के बहुत से समुदायों में भी ऐसे टोटम पाए जाते हैं। उदाहरण के लिए देखा गया है कि महाराष्ट्र में 'ताम्बे' का पारिवारिक नाम रखने वाले लोग नाग को अपना कुलदेवता मानते हैं और कभी भी नाग नहीं मारते। १९वीं सदी में सतपुड़ा के जंगलों में रहने वाले भील लोगों में देखा गया के हर गुट का एक टोटम जानवर या वृक्ष था, जैसे कि पतंगे, सांप, शेर, मोर, बांस, पीपल, वग़ैराह। एक गुट का टोटम 'गावला' नाम की एक लता थी जिसपर अगर उस गुट के किसी सदस्य का ग़लती से पैर पड़ जाए तो वह उसको सलाम करके उस से क्षमा-याचना करता था। अगर दो गुटों का एक ही टोटम हो तो उनमें आपस में विवाह करना वर्जित था क्योंकि वह एक ही पूर्वज के वंशज माने जाते थे। 'मोरी' नामक भील गुट का टोटम मोर (पक्षी) था। इसके सदस्यों को मोर के पद-चिह्नों पर पैर डालना मना था। अगर कहीं मोर दिख जाए तो मोरी स्त्रियाँ उस से पर्दा कर लेती थीं या फिर दूसरी तरफ़ मुंह कर लेती थीं।
तेन्ग्री

यहाँ [[पुरानी तुर्की लिपि]] में 'तेन्ग्री' लिखा हुआ है
[[गुयुक ख़ान]] द्वारा १२४६ ई में [[पोप|इसाई पोप]] को लिखे पत्र पर लगी मोहर में पहले चार शब्द है 'मोन्गके तेन्ग्री- यिन कुचुन्दुर' यानि 'सनातन आकाश की शक्ति के अधीन'
[[ख़ान तेन्ग्री]] पर्वत
तेन्ग्री () प्राचीन तुर्क लोगों और मंगोल लोगों के धर्म के मुख्य देवता थे। इनकी मान्यता शियोंगनु और शियानबेई जैसे बहुत सी मंगोल और तुर्की समुदायों में थी और इनके नाम पर उन लोगों के धर्म को तेन्ग्री धर्म () बुलाया जाता है। तुर्की लोगों की सबसे पहली ख़ागानत ने, जिसका नाम गोएकतुर्क ख़ागानत था, भी इन्हें अपना राष्ट्रीय देवता ठहराया था और उसके ख़ागान भी अपनी गद्दी पर विराजमान होने का कारण 'तेन्ग्री की इच्छा' बताते थे। तेन्ग्री को 'आकाश का देवता' या 'नीले आकाश का पिता' कहा जाता था। अक्सर मंगोल शासक अपने राज के पीछे 'सनातन नीले आकाश की इच्छा' होने की बात किया करते थे।
तेन्ग्री धर्म

काज़ाख़स्तान के राष्ट्रीय ध्वज की नीली पृष्ठभूमि 'सनातन नीले आकाश', यानि [[तेन्ग्री]], का प्रतीक है
तेन्ग्री धर्म () एक प्राचीन मध्य एशियाई धर्म है जिसमें ओझा प्रथा, सर्वात्मवाद, टोटम प्रथा और पूर्वज पूजा के तत्व शामिल थे। यह तुर्क लोगों और मंगोलों की मूल धार्मिक प्रथा थी। इसके केन्द्रीय देवता आकाश के प्रभु तेन्ग्री () थे और इसमें आकाश के लिए बहुत श्रद्धा रखी जाती थी। आज भी मध्य एशिया और उत्तरी एशिया में तूवा और साइबेरिया में स्थित ख़कासिया जैसी जगहों पर तेन्ग्री धर्म के अनुयायी सक्रीय हैं।

तेन्ग्री धर्म के भक्त अक्सर 'सनातन नीले आकाश' को पूजा करते हैं, जो मंगोल भाषा में 'मुन्ख़ ख़ुख़ तेन्ग्री' है। मंगोल में 'ख़ुख़ तेन्ग्री' का मतलब 'नीला आसमान' होता है जो तुर्की देश में 'गोक तनरी' () के रूप में मिलता है। तुर्की में तेन्ग्री धर्म को 'गोक तनरी' धर्म कहते हैं। तेन्ग्री धर्म में तेन्ग्री आकाश-देवता के साथ-साथ उमेय () नामक पृथ्वी से सम्बंधित देवी-माता में भी आस्था रखी जाती है। एक और देवी गोलोम्त ईज () है, जो अग्नि की देवी है और आकाश-देवता की पुत्री है। अक्सर साइबेरिया, मंगोलिया और उन से सम्पर्क में रहे देशों (जैसे कि ईराक के कुछ भागों) में गर्भवती महिलाओं को तीन अलग रंगों की छोटी थैलियाँ दी जाती हैं, जिनके रंग नीले, हरे और पीले/लाल होते हैं। इसमें नीला रंग तेन्ग्री का प्रतीक, हरा रंग उमेय का प्रतीक और पीला या लाल रंग गोलोम्त ईज का प्रतीक होता है और माना जाता है कि इस से होने वाले शिशु और उसकी माता कि रक्षा होती है।
मानी धर्म

[[तारिम द्रोणी]] में मिली इस पांडुलिपि में मानी धर्म के पुजारी अपने मेज़ों पर बैठे लिख रहे हैं
मानी धर्म () एक प्राचीन धर्म था जो ईरान के सासानी साम्राज्य के अधीन बेबीलोनिया क्षेत्र में शुरू होकर मध्य एशिया और उसके इर्द-गिर्द के इलाक़ों में बहुत विस्तृत हो गया। इसकी स्थापना मानी (२१६-२७६ ईसवी अनुमानित) नामक एक मसीहा ने की थी और इसमें बौद्ध धर्म, ज़रथुष्टी धर्म और ईसाई धर्म के बहुत से तत्वों का मिश्रण था। मानी की लिखाईयाँ पूर्ण रूप से तो नहीं बची लेकिन उनके बहुत से अंश और भाषांतरित प्रतियाँ अभी भी उपलब्ध हैं। यह धर्म तीसरी से सातवी शताब्दी ईसवी तक चला और अपने चरम पर विश्व के सबसे मुख्य धर्मों में से एक था। उस समय यह चीन से लेकर रोम तक विस्तृत था।

मानी धर्म में सिखाया गया था कि ब्रह्माण्ड में अच्छे और बुरे के बीच युद्ध चल रहा है, जिसमें अच्छा पक्ष सत्य, प्रकाश और आत्मिक तथ्य से सम्बंधित है जबकि बुरा पक्ष असत्य, अन्धकार और सांसारिक तथ्यों से। इसमें यह दावा किया गया कि महात्मा बुद्ध, ईसा मसीह और ज़रथुष्ट्र​ के संदेशों को उनके अनुयायियों ने बिगाड़ दिया था और मानी ने उन्हें फिर से स्पष्ट करा है। मानी ने सात पुस्तकें लिखीं, जिनमें से छह सीरियाई भाषा में और एक मध्य फ़ारसी में थीं।
बोगदा पर्वत शृंखला

thumb|230px|बोगदा पर्वतों के उत्तरी भाग में तिआनची झील (अर्थ:स्वर्ग झील)
बोगदा पर्वत शृंखला () तियान शान पर्वत शृंखला की एक पूर्वी शाखा है जो जनवादी गणराज्य चीन की वर्तमान शिनजियांग प्रान्त में उरुम्ची शहर से ६० कि॰मी॰ पूर्व में स्थित है। इसका सबसे ऊँचा पहाड़ ५४४५ मीटर ऊँचा 'बोगदा पर्वत' () है। यह शृंखला शिनजियांग प्रान्त के दाबानचंग रायोन () और जिम्सार ज़िले () की सरहद पर खड़ी है और दोनों तरफ़ इन्हीं पहाड़ियों के नदी-झरने कृषि के लिए पानी प्रदान करते हैं। शृंखला की उत्तरी तरफ़ तियानची (, अर्थ: स्वर्ग झील) नामक एक सुन्दर झील है।
सायर्टिस मेजर प्लैनम

सायर्टिस मेजर प्लैनम (Syrtis Major Planum), एक "श्याम धब्बा' (एक एल्बिडो आकृति) है जो मंगल ग्रह के उत्तरी तराई और दक्षिणी उच्च भूमि के बीच की सीमा में स्थित है | यह मार्स ग्लोबल सर्वेयर से प्राप्त आंकड़ो के आधार पर खोजा गया था, जो एक निम्न- उभार ढाल ज्वालामुखी होना पाया गया था, लेकिन पहले इसे एक मैदान होना माना गया था और सायर्टिस मेजर प्लेनिटिया के रूप में जाना जाता था | इसका श्याम रंग क्षेत्र की बेसाल्टी ज्वालामुखी चट्टान और सम्बंधित क्षेत्र में धूल की कमी से आता हैं |

सायर्टिस मेजर ८.४° उ० ६९.५° पू० के करीब केंद्रित है, कुछ ग्रह की भूमध्य रेखा से १५०० कि॰मी॰ (९३० मील) उत्तर की ओर विस्तारित है और १,००० कि॰मी॰ (६२० मील) पश्चिम से पूर्व तक फैला है | यह एक सायर्टिस मेजर चतुष्कोण में स्थित है |
तुरफ़ान द्रोणी

अंतरिक्ष से तुरफ़ान द्रोणी [[बोगदा पर्वत शृंखला]] के चरणों में दिखती है
तुरफ़ान द्रोणी () या तुरपान द्रोणी () चीन द्वारा नियंत्रित मध्य एशिया के शिनजियांग क्षेत्र में स्थित ज़मीन में एक भ्रंश (फ़ॉल्ट​) के कारण बनी एक द्रोणी है। मृत सागर और जिबूती की असल झील के बाद तुरफ़ान द्रोणी में स्थित अयदिंग​ झील () पृथ्वी का तीसरा सब से निचला ज़मीनी क्षेत्र है। यह सूखी झील समुद्र ताल से १५४ मीटर नीचे स्थित है (यानि इसकी ऊँचाई -१५४ मीटर है)। कुछ मापों के हिसाब से यह चीन का सबसे गरम और शुष्क इलाक़ा भी है। तुरफ़ान द्रोणी तुरफ़ान शहर के इर्द-गिर्द और उस से दक्षिण में विस्तृत है।
तिरुमूलर

सन्त तिरुमूलर शिवभक्त तथा प्रसिद्ध तमिल ग्रंथ तिरुमंत्रम् के रचयिता थे।
तिरुमंत्रम्

Elements of Hindu Iconography Vol. 2 Part 1.pdf
अंगूठाकार|तिरुमनत्रम सम्पादन्
तिरुमंत्रम् शैव स्तोत्र ग्रंथ है जिसके रचियता शैव संत तिरुमूलर थे।